laion/Wikipedia-Exotic huggingface dataset:
מקסימיליאן, דוכס לויכטנברג

מקסימיליאן, דוכס לויכטנברג (בצרפתית: Maximilien de Beauharnais‏; 1 בנובמבר 1817 - 1 בנובמבר 1852), היה חתנו של ניקולאי הראשון, קיסר רוסיה, וסבו של מקס פון באדן, שהיה הקנצלר האחרון של הקיסרות הגרמנית. מקסימיליאן נולד במינכן ב-1 בנובמבר 1817, לאז'ן דה בוארנה ולאוגוסטה, נסיכת בוואריה, בתם של מקסימיליאן הראשון יוזף, מלך בוואריה ואוגוסטה וילהלמינה, נסיכת הסן-דרמשטדט. מקסימיליאן היה אחיהם של אוגיסט, דוכס לויכטנברג - בעלה של מריה השנייה, מלכת פורטוגל, אמלי מלויכטנברג - אשתו של פדרו הראשון, קיסר ברזיל וז'וזפין מלויכטנברג - אשתו של אוסקר הראשון, מלך שוודיה. בשנת 1817 נתן סבו מקסימיליאן הראשון יוזף, מלך בוואריה לאביו את התואר "דוכס לויכטנברג", אשר עבר לאחר מותו בשנת 1824 לאחיו אוגיסט, דוכס לויכטנברג, ולאחר מותו של הלה ללא ילדים בשנת 1835 למקסימיליאן. בשנת 1837 שלח לודוויג הראשון, מלך בוואריה את מקסימיליאן לרוסיה, כדי להשתתף בתמרוני פרשים. שנה לאחר מכן, באוקטובר 1838, הוא ערך ביקור שני, ומראהו הטוב ונימוסיו הרשים את מריה ניקולאייבנה, הנסיכה הגדולה של רוסיה, בתם של ניקולאי הראשון, קיסר רוסיה ושרלוטה, נסיכת פרוסיה, והיא התאהבה בו. בתחילה התנגדו ההורים משני הצדדים לנישואי השניים, אולם לבסוף אושרו הנישואים, בתנאי שהזוג יתגורר ברוסיה. החתונה התקיימה ב-2 ביולי 1839 בכנסייה הגדולה של ארמון החורף, והחגיגות נמשכו שבועיים. בני הזוג נשארו ברוסיה, ונולדו להם 7 ילדים. בשנת 1843 מונה מקסימיליאן לנשיא האקדמיה לאמנויות, אולם בסוף שנות ה-40 התערערו נישואי השניים, ומריה החלה לקיים יחסים עם הרוזן גרגורי אלכסנדרוביץ' סטרוגונוב. בשנת 1852 חלה מקסימיליאן בשחפת, וב-1 בנובמבר אותה שנה הוא מת בסנקט פטרבורג. ב-2 ביולי 1839 התחתן מקסימיליאן עם מריה ניקולאייבנה, הנסיכה הגדולה של רוסיה, בתם של ניקולאי הראשון, קיסר רוסיה ושרלוטה, נסיכת פרוסיה, ממנה היו לו 7 ילדים: אלכסנדרה מקסימיליאנובנה, נסיכת לויכטנברג (1840–1843) מריה מקסימיליאנובנה, נסיכת לויכטנברג (1841–1914), התחתנה עם וילהלם, נסיך באדן ניקולאוס, דוכס לויכטנברג (1843–1891) אוגניה מקסימיליאנובנה, נסיכת לויכטנברג (1845–1925), התחתנה עם אלכסנדר פטרוביץ', דוכס אולדנבורג אויגן, דוכס לויכטנברג (1847–1901) סרגיי, נסיך לויכטנברג (1849–1877) גאורג, דוכס לויכטנברג (1852–1912) מדיה וקבצים בנושא מקסימיליאן, דוכס לויכטנברג בוויקישיתוף מקסימיליאן, דוכס לויכטנברג, באתר "Find a Grave" (באנגלית)
אולדסמוביל אומגה

אולדסמוביל אומגה (באנגלית: Oldsmobile Omega) - היא מכונית משפחתית גדולה, בעלת מנוע בעירה פנימית, אשר יוצרה על ידי חטיבת הרכב האמריקאית, "אולדסמוביל" (באנגלית: Oldsmobile), של קונצרן הרכב ג'נרל מוטורס, בין השנים 1973–1984. "אולדסמוביל אומגה" ייצרה 800,000 יחידות (דור ראשון ודור שני 335,000 יחידות, דור שלישי 465,000 יחידות). דגמי "אולדסמוביל אומגה" שווקו בישראל. דור ראשון (יוצר בין השנים 1973–1974) דור שני (יוצר בין השנים 1975–1979) דור שלישי (יוצר בין השנים 1980–1984) 4 דלתות סדאן (דור ראשון, דור שני, דור שלישי) 2 דלתות קופה (דור ראשון, דור שני, דור שלישי) 2 דלתות האצ'בק (דור ראשון, דור שני) אולדסמוביל אומגה, סדאן אולדסמוביל אומגה קופה, שנת 1977 אולדסמוביל אומגה קופה, שנת 1973 אולדסמוביל אומגה קופה, שנת 1973 אולדסמוביל אומגה, סדאן, 4 דלתות אולדסמוביל אומגה, סדאן, 4 דלתות אולדסמוביל אומגה קופה אולדסמוביל אומגה שנת 1978 אולדסמוביל אומגה קופה אולדסמוביל אומגה אולדסמוביל ג'נרל מוטורס אולדסמוביל אומגה (jalopnik) מדיה וקבצים בנושא אולדסמוביל אומגה בוויקישיתוף אולדסמוביל אומגה, סרטון באתר יוטיוב אולדסמוביל אומגה, סרטון באתר יוטיוב אתר אולדסמוביל ג'נרל מוטורס (באנגלית: General Motors, ובקיצור GM) היא יצרנית רכב בינלאומית שבסיסה בארצות הברית. החברה נוסדה בשנת 1908 על ידי ויליאם דוראנט. המותגים הבולטים שבבעלות החברה הם, בין היתר, ביואיק, קדילאק, שברולט, ו-GMC. חטיבת "אולדסמוביל" פורקה בשנת 2004 אולדסמוביל אומגהuniquecarsandparts.com/car_info_oldsmobile_omega
יחסי אוקראינה–גרמניה

יחסי אוקראינה–גרמניה הם יחסי החוץ בין אוקראינה לבין גרמניה. בימי הביניים קיימו סוחרים גרמנים יחסי מסחר עם רוס של קייב, ואף התקיימו קשרי נישואין בין האצולה הגרמנית לאצולה הקייבית. במהלך המאה ה-18 התיישבו מהגרים גרמנים רבים בגליציה, ובמהלך המאה ה-19 היגרו גרמנים רבים גם לבסרביה, ווהלין, חצי האי קרים וחופי הים השחור. בשנת 1914 לאחר פרוץ מלחמת העולם הראשונה גורשו גרמנים רבים מאוקראינה לסיביר, ובפברואר 1918 כבש צבא האימפריה הגרמנית את אוקראינה במבצע אגרוף. לאחר חוזה ברסט-ליטובסק סייעו הגרמנים לפבלו סקורופדסקי בהקמת המדינה האוקראינית, וסייעו לאוקראינים במלחמתם נגד רוסיה הסובייטית. בשנת 1941 כבשו הגרמנים את אוקראינה במהלך מבצע ברברוסה, וצירפו אותה לנציבות הרייך אוקראינה. במהלך הכיבוש הגרמני רצחו הגרמנים מאות אלפי יהודים, כחלק משואת יהודי אוקראינה, ובחורף 1943–1944 שחרר הצבא האדום את אוקראינה, תוך שהוורמאכט השאיר מאחוריו אדמה חרוכה. לאחר המלחמה היו מוצבים בשטח הכיבוש הסובייטי בגרמניה חיילים אוקראינים רבים, אך הם לא קיימו קשר עם האזרחים הגרמנים. בשנת 1959 נרצח סטפן בנדרה - לאומן אוקראיני, על ידי סוכני קג"ב, בעת שהותו במינכן. מאז 1990, רוב האוקראינים הגרמנים עברו לגרמניה, אך עדיין כ-40,000 גרמנים חיים באוקראינה, בעיקר בקייב, חרקוב ואודסה. בשנת 1989 הרפובליקה הפדרלית של גרמניה פתחה את הקונסוליה הראשונה בקייב, בשנת 1992 שדרגה אותה לשגרירות. בשנת 1993 נפתח מכון גתה, בקייב, ובשנת 1998 נפתחה משרד לשכת החילופין האקדמית הגרמנית, ומאז יותר מ-4,000 סטודנטים אוקראינים למדו בגרמניה. השינויים הפוליטיים באוקראינה מאז 2004 נתמכו על ידי הממשלה הגרמנית, שאף מחתה על הסיפוח הרוסי של חצי האי קרים, ועל הסיוע הרוסי למורדים במלחמת האזרחים באוקראינה. יותר מ-1000 חברות גרמניות פועלות באוקראינה, ועבור אוקראינה, גרמניה היא שותפת הסחר השנייה החשובה ביותר בסחר החוץ. אוקראינה מחזיקה בגרמניה שגרירות בברלין, ו-5 קונסוליות בדיסלדורף, פרנקפורט, המבורג, מיינץ ומינכן. מאידך, גרמניה מחזיקה באוקראינה שגרירות בקייב ו-4 קונסוליות בדנייפרופטרובסק, חרקוב, לבוב ואודסה. מדיה וקבצים בנושא יחסי אוקראינה–גרמניה בוויקישיתוף אתר על יחסי מדינות
רעש (פיזיקה)

בפיזיקה, רעש הוא תהליך אקראי הבא לידי ביטוי בפונקציה אקראית של הזמן שיכולה להיות, למשל, קצב מעבר אלקטרונים בשפופרת קתודית, קצב מעבר פוטונים דרך סיב אופטי, או המתח הנמדד על גבי נגד בטמפרטורה סופית. רעש רקע הוא תנודות אקראיות בסביבה. רעש חסר קורלציות נקרא רעש לבן וכאשר קיימות קורלציות נהוג לכנותו רעש צבעוני. המקורות שיוצרים רעש רבים. הנפוצים שבהם, פלקטואציות תרמיות ("רעש ג'ונסון" הידוע גם בשם "רעש נייקוויסט"), בדידות נושאי מטען (רעש שוט), ופלקטואציות של מערכות בעלות שני מצבים (רעש טלגרפי או רעש 1 f {\displaystyle {\frac {1}{f}}} ). בדרך כלל הרעש נחשב למטרד במערכות דינמיות. נהוג לחשוב על רעש רקע כגורם הפוגע ביכולת איתור האותות, בכך שהוא יוצר אפקט ממסך המפריע ליכולת העיבוד של מידע רלוונטי אודות האות. כתוצאה מכך הוא עלול ליצור הפרעות בתקשורת. עם זאת, במערכות לא ליניאריות מסוימות כמו מעגלים חשמליים ומערכות חישה ביולוגיות הנוכחות של רעש יכולה להעצים את היכולת לאתר אותות חלשים. תופעה זו מכונה תהודה אקראית. היעדר מוחלט של רעש הוא לא המצב המיטבי עבור יכולת האיתור של אותות חלשים במערכות לא ליניאריות, כמו מערכת התפיסה של יצורים חיים. זאת משום שקיימת רמת רעש אידיאלית שבה יכולת הקליטה של אותות חלשים מוגברת. בהתאם לכך לאפנון העצבי של יחס אות לרעש בתהליך עיבוד המידע של מערכת העצבים יש השלכות על הקיבולת והתנודתיות של המערכת הנוירו-קוגניטיבית. הנפשה של רעש רעש חזותי רעש במסך תמונה זהה עם רמות שונות של רעש רעש מערכת תקשורת מדיה וקבצים בנושא רעש בוויקישיתוף Ward, L. M., Doesburg, S. M., Kitajo, K., MacLean, S. E., & Roggeveen, A. B. (2006). Neural synchrony in stochastic resonance, attention, and consciousness. Canadian Journal of Experimental Psychology/Revue canadienne de psychologie expérimentale, 60(4), 319. Wiesenfeld, K., & Moss, F. (1995). Stochastic resonance and the benefits of noise: from ice ages to crayfish and SQUIDs. Nature, 373(6509), 33-36. Molenaar, Peter C. M. (Ed); Newell, Karl M. (Ed), (2010). Individual pathways of change: Statistical models for analyzing learning and development., (pp. 23-35). Washington, DC, US: American Psychological Association, xv, 227 pp. ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
גמא בפרסאוס

γ בפרסאוס הוא הכוכב החמישי בבהירותו בקבוצת הכוכבים פרסאוס עם בהירות נראית מדרגה 2.93. למעשה מדובר בכוכב כפול משתנה לוקה במרחק של כ-243 שנות אור ממערכת השמש עם זמן מחזור ארוך של קרוב ל-15 שנים. γ בפרסאוס מורכב מזוג כוכבים המקיפים זה את זה במסלול אליפטי מאוד כך שהמרחק ביניהם נע בין 2.3 יחידות אסטרונומיות ובין 19 יחידות אסטרונומיות (דומה למרחקו של אורנוס מהשמש) בזמן הקפה של 14 שנים ו-214 ימים. מישור ההקפה משיק לקו הראייה אל הזוג ממערכת השמש ולכן בכל פעם שהכוכב הגדול מבין השניים עובר על פני השני הוא מסתיר אותו לחלוטין והבהירות הכוללת של הזוג יורדת ב-0.3 דרגות בהירות. הליקוי המשני כמעט שלא מורגש כיוון שהכוכב השני קטן בהרבה מהכוכב הראשי ורק עובר על פניו בלי להסתירו. קרבתם הרבה זה אל זה לא מאפשרת לצפות בהם בנפרד והיותו של γ בפרסאוס כוכב כפול התגלתה לאחר שנמצאו שינויים מחזוריים במהירות הרדיאלית שלו. הליקוי הראשי שמסתיר את אחד בן הזוג הקטן מאפשר למדוד במדויק את הספקטרום של בן הזוג הגדול ובאמצעותו להעריך מתוך הספקטרום המשותף גם את תכונותיו של בן הזוג הקטן. γ בפרסאוס A הוא המסיבי והבהיר מבין שני בני הזוג. זהו ענק צהוב מסוג ספקטרלי G8 III, מסתו כ-2.7 מסות שמש ורדיוסו כ-23 רדיוסי שמש. טמפרטורת פניו היא כ-4,900 קלווין והוא קורן בעוצמה של פי 265 מעוצמת ההארה של השמש באור נראה ובערך פי 290 ממנה בצירוף הקרינה בתחום התת-אדום, זאת מכיוון שטמפרטורת פניו נמוכה בקרוב ל-1,000 קלווין מזו של השמש. בליבתו של הכוכב כבר אזל המימן והוא עבר להתיך הליום לפחמן תוך כדי התקררות והתנפחות, בדרך להפוך לענק אדום. כשיאזל גם ההליום הוא צפוי להפוך לננס לבן. γ בפרסאוס B הוא הקטן והעמום יותר מבין השניים, אך הוא חם בהרבה מבן הזוג. זהו תת-ענק לבן מסוג ספקטרלי A2 IV (לפעמים מסווג ככוכב הסדרה הראשית לבן מסוג ספקטרלי A3 V), מסתו כ-1.65 מסות שמש ורדיוסו כ-3.2 רדיוסי שמש. טמפרטורת פניו כ-9,250 קלווין והוא מאיר בעוצמה של פי 85 מעוצמת ההארה של השמש באור נראה ובערך פי 100 ממנה בצירוף הקרינה בתחום העל-סגול. הכוכב נמצא בשלבי סיום של שלב היתוך המימן שבליבתו להליום והוא צפוי גם כן להתחיל בתהליך התקררות והתנפחות. γ בפרסאוס באתר של ג'ים קלר גמא בפרסאוס, בבסיס הנתונים SIMBAD לגרמי שמיים אסטרונומיים SIMBAD: γ Persei P. P. Eggleton & K. Yakut: Models for Sixty Double-Lined Binaries containing Giants, Monthly Notices of the Royal Astronomical Society, Vol. 468, Iss. 3, p. 11 (2017) J. F. Ling, P. Magdalena & C. Prieto: Perturbations by Mass Loss in the Orbital Elements of γ Persei and α Centauri, Revista Mexicana de Astronomia y Astrofisica, Vol. 37, p. 183 (2001) R. E. Griffin: γ Per: Bright, but Ill-Understood, Binary Stars as Critical Tools & Tests in Contemporary Astrophysics, Proceedings of IAU Symposium #240, held 22-25 August, 2006 in Prague, Cambridge University Press, p. 645 (2007) D. Pourbaix: γ Persei: a challenge for stellar evolution models, Astronomy & Astrophysics, vol. 348, p. 127 (1999)
הליוטרופ (מכשיר)

ההליוטרופ הוא מכשיר איתות העושה שימוש במראה כדי להחזיר אור שמש על פני מרחקים גדולים במטרה לסמן את העמדות של משתתפים בסקר קרקעי. ההליוטרופ הומצא ב-1821 על ידי המתמטיקאי הגרמני קרל פרידריך גאוס. המילה "הליוטרופ" היא הלחם של שתי מילים מיוונית: "הליוס" (helios) שפירושה "שמש" ו"טרופוס" (tropos) שפירושה כיוון או פנייה (כלומר שינוי כיוון). זהו על כן שם הולם למכשיר שמסיט אור שמש (באמצעות החזרה ממראה). גאוס פיתח את הטכניקה של שימוש בקרני אור שמש מוחזרות כסיגנל במהלך המיפוי של ממלכת הנובר; על בסיס חישובי ניחות של אור השמש באטמוספירה הוא מצא שמראה קטנה בעלת קוטר של לא יותר משניים או שלוש אינץ' תתאים כדי לשקף את דמות השמש למרחק של עשרה מיילים או יותר. אחרי שפיתח את התאוריה האופטית המתאימה ונבנה הדגם הראשון של המכשיר, הצלחת השימוש בהליוטרופ אף עלתה על ציפיותיו; הוא הוכיח את עצמו כשימושי במיוחד והיה בעל בהירות נראית של כוכב מדרגה 1. בהליוטרופים נעשה שימוש בסקרים גיאודזיים מאז הסקר שהוביל גאוס בגרמניה בשנת 1821 ועד לשנות השמונים המאוחרות של המאה ה-20, במהלכן החליפו מדידות GPS את השימוש בהליוטרופ בסקרים לטווחים ארוכים. סר ג'ורג' איוורסט הכניס לראשונה את השימוש בהליוטרופים במהלך המיפוי הטריגונומטרי הגדול של הודו בשנת 1831, בעוד בסקר גאוגרפי מקביל של חופי ארצות הברית נעשה שימוש בהליוטרופים. מודדים עשו שימוש בהליוטרופ כצורה מיוחדת של נקודת ציון; טכניקה זאת יושמה במהלך טריאנגולציות בגלל המרחקים הגדולים בין תחנות (בדרך כלל 20 מיילים או יותר), שבעטיים מטרות רגילות יהיו בלתי ניתנות להבחנה או בלתי נראות. בהליוטרופים נעשה שימוש לעיתים קרובות כמטרות ציון במרחקים שאף עלו 100 מיילים. בקליפורניה, בשנת 1878, הליוטרופ שהוצב על הר סנט הלנה נצפה מהר שסטה, במרחק של 192 מיילים (309 קילומטר). השימוש בהליוטרופ היה מוגבל בעיקר לימים בהירים ולבקרים ואחרי הצהריים כאשר השבירה האטמוספירית השפיעה במידה מינימלית על קו הראייה של הצופה. מפעיל ההליוטרופ כונה "הליוטרופר" או "נצנץ" והיה עושה לעיתים קרובות שימוש במראה שנייה כדי לתקשר עם התחנה של המכשיר באמצעות הליוגרפיה. ממציא ההליוגרף, מכשיר דומה המיועד במיוחד לאיתות, קיבל את ההשראה להמצאתו מצפייה בהליוטרופים בסקר שנערך בהודו. הליוגרף - מכשיר איתות דומה מדיה וקבצים בנושא הליוטרופ בוויקישיתוף Silvio A. Bedini, The Surveyor's Heliotrope היו לא מעט בעיות טכניות עם הפרקטיקה של השימוש בהליוטרופ, כדוגמת התעקמות קרני האור באטמוספירה.
מחלת פנמה

מחלת פנמה (באנגלית: Panama disease) היא מחלת צמחים בשורשי בננות, שנגרמת על ידי פטריה רעילה מסוג Fusarium השוכנת בקרקע. הפטריה מתפשטת דרך מעברי המים בתוך הצמח וחוסמת אותם. מחלת פנמה נחשבת לאחת ממחלות הצמחים הקשות ביותר. בתחילת המחצית השנייה של המאה העשרים פגעה מחלת פנמה בזן הבננות הנפוץ ביותר באותו הזמן, גרוס מישל, וכמעט גרמה להכחדת גידול הבננות במרכז אמריקה. בינתיים עברו מגדלי הבננות לזן אחר, קוונדיש, שנחשב לעמיד יותר מול הפטריה אך כעת מתברר שהפטריה פוגעת גם בו. הפטריה מתפשטת על פני יבשת אסיה וגרמה כבר נזקים בסין, טאיוואן, מלזיה, אינדונזיה, אוסטרליה, הפיליפינים, פקיסטן, מוזמביק, עומאן, ירדן ולבנון. בישראל התגלו בננות נגועות בכמה נקודות מבודדות והן הושמו בהסגר. ברגע שבננה אחת נגועה, כל המטע נגוע. לא נמצאה דרך לטהר את הקרקע מהנגע, כי הפטריה חודרת לעומק הקרקע. לאחר מכן הקרקע החקלאית בה נמצאה המחלה נסגרת כולה על ידי יריעות נילונים ולא ניתן להשתמש יותר בשטח. מחלת הפוזריום (Fusarium) מאיימת על הבננות בעולם קול קורא למיזם מחלת פנמה לשנת 2017 מחלת Fusarium מהגזע האלים Tropical Race 4 שוכנת כבר עשר שנים במטעי הבננות בירדן נטע אחיטוב, פטרייה נחושה ואכזרית מאיימת לחסל את כל הבננות בעולם, באתר הארץ, 25 ביולי 2024 מחלת פנמה, באתר אנציקלופדיה בריטניקה (באנגלית) נטע אחיטוב, מגפה מאיימת לחסל את כל הבננות בעולם. האם הפתרון יגיע מישראל?, באתר הארץ, 25 ביולי 2024
Trace Tropical

Trace Tropical הוא ערוץ טלוויזיה צרפתי הנמצא בבעלות חברת Trace Partners. הערוץ משדר מוזיקה, החל מפברואר 2009. הערוץ משדר קליפי מוזיקה טרופית כמו קונצרטים, ראיונות ודוקומנטורה. הוא זמין בכבלים, בלוויין ובשירותי IPTV. ערוץ Trace Tropical הושק. הערוץ זוכה בתואר ערוץ הטלוויזיה הטוב ביותר בידי Hot Bird TV Awards. ב-15 בדצמבר 2010 משנה הערוץ את הזהות החזותית שלו, ומוסיף את הסיסמה "אנחנו אוהבים מוזיקה טרופית". ב-9 בינואר 2014, הערוץ הפסיק לשדר על פלטפורמת Canalsat בצרפת. 2009-2011: טמפו חם. מאז 2011: אנחנו אוהבים מוזיקה טרופית. Playlist Tropical hit 10/30 Latino 10 Zouk 10 Reggae 10 Hit Jamaican 10 Club Hit 10 Special Live Party New "Soca 10" "Hits and Lyrics" Trace Urban Trace Sport Stars אתר האינטרנט הרשמי של Trace Tropical Hot Bird TV Awards (ארכיון)
Trace Africa

Trace Africa הוא ערוץ טלוויזיה מוזיקלי, שהוקם בשנת 2011 הנמצא בבעלות Trace Partners. הערוץ משדר מוזיקה אפריקאית ותוכניות תרבות. הערוץ הראשון מסוגו המשדר מוזיקה אפריקאית בצרפתית. ב-15 בנובמבר 2011 הערוץ החל לשדר בפלטפורמת Canalsat באפריקה. ב-8 בדצמבר 2011 הערוץ החל לשדר בשירות הטלוויזיה SFR1. בחודשים אפריל ומאי 2012 הערוץ החל לשדר גם ב-Orange ו-Freebox TV. African Hit 10/30: דירוג קטעי המוזיקה האפריקאים הפופולריים ביותר. Playlist: קליפים אפריקאים. Special: סרטי תעודה. Guest Star Live: קונצרטים New: כל חדשות המוזיקה Trace Urban Trace Sport Stars Trace Tropical אתר האינטרנט הרשמי של Trace Africa Trace Africa, ברשת החברתית אינסטגרם PAF, Le Zapping du. "La chaîne TRACE Africa désormais disponible sur l'offre TV de SFR - Le Zapping du PAF". Le Zapping du PAF (בצרפתית). נבדק ב-2017-12-25. Communiqué, TRACE Africa disponible dans le Bouquet Africain Max sur la TV d'Orange, www.afrik.com Trace Africa est disponible sur Freebox TV, www.universfreebox.com
גשר קרים (פירושונים)

האם התכוונתם ל... גשר קרים (מוסקבה) גשר קרים
אנדריי קירילנקו

האם התכוונתם ל... אנדריי קירילנקו (מדינאי) – מדינאי סובייטי, חבר המפלגה הקומוניסטית אנדריי קירילנקו (כדורסלן) – כדורסלן עבר רוסי
לפני שהרגליים נוגעות בקרקע

לפני שהרגליים נוגעות בקרקע הוא סרט דוקומנטרי ישראלי משנת 2017 בבימויה של דפני ליף. הסרט נבחר להיות סרט הפתיחה של פסטיבל דוקאביב במאי 2017. הסרט נתמך על ידי קרן גשר לקולנוע רב תרבותי בשיתוף הרשות השנייה לטלוויזיה ולרדיו. דפני ליף, מיוזמי מחאת האוהלים ומנהיגיה, ביימה סרט המתעד את קורותיה בימי המחאה שהתרחשה בשנת 2011. הסרט בנוי מאוסף כתבות, צילומים, ראיונות וקטעי וידאו שצולמו ימים ספורים לפני המחאה ובמהלכה. עיקר הצילומים הם של כתב ערוץ 10 יונתן פיחוטקה ואליהם נוספים כתבות מצולמות, ראיונות וקטעים שהבמאית עצמה צילמה בטלפון החכם שלה. הסרט מלווה את דפני ליף כשהיא אורזת את חפציה ועוזבת את הדירה השכורה בעודה צעירה אלמונית ומשם כשהיא מייסדת עם שותפים שחוברים אליה את המאהל בשדרות רוטשילד, שם היא הופכת תוך ימים להיות ממנהיגי המחאה החברתית. "לפני שהרגליים נוגעות בקרקע", במסד הנתונים הקולנועיים IMDb (באנגלית) "לפני שהרגליים נוגעות בקרקע", באתר אידיבי "לפני שהרגליים נוגעות בקרקע", במסד הנתונים הקולנועיים KinoPoisk (ברוסית) לפני שהרגליים נוגעות בקרקע (הסרט המלא - תרגום לעברית), סרטון באתר יוטיוב לפני שהרגליים נוגעות בקרקע - דוקאביב - אתר סינמטק תל אביב עידו רוזן, "לפני שהרגליים נוגעות בקרקע" לא מייצר ערך מוסף אמיתי, באתר חדשות 13, 11 במאי 2017 שני ליטמן, הסרט של דפני ליף: שוב רגש מתפרץ שלא מגיע לפסים מעשיים, אתר הארץ, 10 במאי 2017.
טומי סמית'

האם התכוונתם ל... טומי סמית' (אצן) (יליד 1944) – אתלט ושחקן פוטבול אמריקאי טומי סמית' (כדורגלן, יליד 1990) – כדורגלן ניו זילנדי טומי סמית' (כדורגלן, יליד 1945) (אנ') (1945–2019) – כדורגלן אנגלי
LZ 61

ה-LZ 61 הייתה ספינת אוויר של חיל הים הגרמני בתקופת מלחמת העולם הראשונה. הספינה ביצעה כ-10 פשיטות על אנגליה ו-17 משימות תצפית. LZ 61 לקחה חלק בכ-10 פשיטות על אנגליה ב-1916: 31 בינואר הספינה הייתה אמורה להתקיף את ליברפול, אבל בגלל תקלה במערכות הניווט היא הפציצה את טיפטון, ברדלי, ודנסבורי ווולסל: בתקיפה זו נהרגו כ-30 אנשים. 1 באפריל הספינה הפילה מספר פצצות בקליטהורפס, מיד אחרי חצות. אחת מהפצצות הרגה כ-31 חיילים מהגדוד ה-3 של מנצ'סטר. 2 בספטמבר הספינה לקחה חלק במתקפת ספינות האוויר הגדולה ביותר במלחמה, יחד עם עוד 13 ספינות. במהלך התקיפה הצוות חזה בהשמדתה הSL 11, ספינת האוויר הראשונה שנורתה בשטח אנגליה. ב-27 בנובמבר 1916, הספינה החלה במתקפה האחרונה שלה על אנגליה, בליווי 9 צפלינים אחרים. לאחר שהפציצה מספר כפרים באנגליה, ה-LZ 61 נתקלה בשלושה טייסים של שירות האוויר של הצי המלכותי שהטיסו מטוסי B.E.2. לאחר חילופי אש ספינת האוויר עלתה בלהבות והתרסקה בים, כ-13 קילומטרים מזרחה ללואוסטופט. לא היו ניצולים. מדיה וקבצים בנושא LZ 61 בוויקישיתוף Puget Sound Airship Society: Zeppelin Airships 1900-1917, www.pugetairship.org World War I, The Great Zeppelin Raid, net.lib.byu.edu Holdstock, David; Holdstock, Amelia, Chapter 5 – Edward Laston Pulling: Fengates Hero Zeppelin and Garrison Museum Tønder – Airships, www.zeppelin-museum.dk
יחסי ארצות הברית – גינאה ביסאו

יחסי ארצות הברית–גינאה ביסאו הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית של אמריקה לבין רפובליקת גינאה ביסאו. שגרירות ארצות הברית השעתה את פעילותה בביסאו ב-14 ביוני 1998, בעיצומו של עימות אלים בין הכוחות הנאמנים לנשיא ויירה, לבין המשטר הצבאי. לפני ואחרי סגירת השגרירות, ארצות הברית וגינאה-ביסאו נהנו מיחסים דו-צדדיים מצוינים. ארצות הברית הכירה בעצמאותה של גינאה ביסאו ב-10 בספטמבר 1974. שגריר גינאה ביסאו לארצות הברית ולאומות המאוחדות היה אחד הראשונים ששלחה האומה לחו"ל.  ארצות הברית פתחה את שגרירותה בביסאו ב -1976, והשגריר האמריקני הראשון הציג אישוריו מאוחר יותר באותה שנה. הסיוע האמריקני החל ב-1975 עם מענק של 1 מיליון דולר לנציבות האו"ם לפליטים. מזון חירום היה מרכיב מרכזי בסיוע ארצות הברית לגינאה ביסאו בשנים הראשונות שלאחר העצמאות. מאז 1975, ארצות הברית סיפקה למדינה סיוע בפן הכלכלי בהיקף של כ-65 מיליון דולר. מאז מלחמת 1998, ארצות הברית סיפקה למעלה מ-800 אלף דולר להסרת פסולת הומניטרית לארגון לא ממשלתי שהוציא מעל ל-2,500 מוקשים ו-11,000 תחמושות שלא התפוצצה מהעיר ביסאו; 1.6 מיליון דולר לסיוע במזון; וכמעט 3 מיליון דולר בסיוע לפליטים, שיפור תעשיית הקשיו וקידום הדמוקרטיה. ארצות הברית וגינאה-ביסאו חתמו על הסכם בינלאומי בתחום החינוך וההכשרה (IMET) ב-1986, ובמהלך שנת 1998, ארצות הברית סיפקה מתקני הוראה באנגלית וכן ציוד תקשורת וניווט לתמיכה בתוכנית המעקב החופית של חיל הים. תוכנית הסיוע ההומניטארי של הפיקוד האירופאי סייעה ב -390 אלף דולר לבניית בתי ספר, מרכזי בריאות וגשרים. חיל השלום נסוג מגינאה ביסאו ב-1998 בתחילת מלחמת האזרחים. באוגוסט 2004 בוטלו סנקציות לפי סעיף 508 של חוק ההקצאות לעסקים זרים, שהוטלו כתוצאה מההפיכה הצבאית של ספטמבר 2003, וביסאו שוב הפכה להיות זכאית ל-IMET ולסיוע ישיר אחר. במרץ 2007 חתמו ארצות הברית וברזיל על מזכר הבנות משולש עם גינאה ביסאו, המדגיש פרויקט התחזקות פרלמנטרית שיושם לראשונה ב-2005. שגרירת ארצות הברית לגינאה ביסאו, מרסיה ברניקט, יושבת בדקר, בירת סנגל. בנוסף, סגן ראש המשלחת הוא ג'יי ט. סמית'. כיום אין בביסאו שגרירות אמריקנית. שגריר ארצות הברית בסנגל, המתגורר בדקר, מוכר כשגריר ארצות הברית בגינאה-ביסאו. העובדים המקומיים משרתים את משרד הקישור של ארצות הברית בביסאו, ודיפלומטים אמריקאים מהשגרירות בדקר נוסעים לעיתים קרובות לביסאו כדי לנהל יחסים דיפלומטיים נורמליים. יחסי החוץ של ארצות הברית יחסי ארצות הברית–גמביה יחסי ארצות הברית–סיירה לאון מדיה וקבצים בנושא יחסי ארצות הברית – גינאה ביסאו בוויקישיתוף ההיסטוריה של יחסי ארצות-הברית–גינאה-ביסאו
יחסי ארצות הברית – בורונדי

יחסי ארצות הברית–בורונדי הם היחסים הבינלאומיים בין בורונדי וארצות הברית. בשנת 1962 כוננה ארצות הברית את היחסים הדיפלומטיים עם בורונדי, כאשר היא השיגה את עצמאותה מבריטניה. בעקבות קבלת העצמאות, המדינה חוותה התנקשויות פוליטיות, אלימות אתנית, וכמה תקופות של סכסוך מזוין, וכמה ממשלות אף עלו לשלטון בעקבות הפיכות. הסכם השלום של ארושה שנחתם בשנת 2000, בצירוף להסכמי הפסקת האש שנחתמו יותר מאוחר, הובילו לסיום מלחמת האזרחים שנערכה במדינה בין השנים 1993–2006. בשנת 2015 הנשיא נקורונזיזה הודיע על החלטתו לרוץ לבחירות לקדנציה שלישית, ובעקבות כך פרצו הפגנות בבירה בעקבות כישלון ההפיכה. כתוצאה מהאלימות הפוליטית והמשברים הכלכליים נוצרה הגירה מסיבית של פליטים, לעבר המדינות השכנות. ארצות הברית תומכת בהשגת יציבות ארוכת טווח ושגשוג בבורונדי, פיוס כוללני; סיוע הומניטרי; צמיחה כלכלית; וקידום הפתיחות הפוליטית והרחבת החירויות הדמוקרטיות. ארצות הברית תומכת בקהילת מזרח אפריקה (EAC), ומבקשת להקל על חדירה עמוקה יותר של בורונדי בשווקים הבינלאומיים, כאמצעי לקידום פיתוח כלכלי בר קיימא. המטרות הרשמיות של ממשלת ארצות הברית הן "לעזור לעם בבורונדי לממש שלום צודק ובר קיימא, המבוסס על עקרונות דמוקרטיים ופיתוח כלכלי בר-קיימא". ארצות הברית מעודדת יציבות פוליטית, רפורמות דמוקרטיות מתמשכות, פתיחות פוליטית, כיבוד זכויות אדם ופיתוח כלכלי בבורונדי. בטווח הארוך, מבקשת ארצות הברית לחזק את תהליך הפיוס הפנימי והדמוקרטיזציה בכל מדינות האזור, כדי לקדם קהילה של מדינות דמוקרטיות יציבות, שתפעל למען אינטרסים חברתיים, כלכליים וביטחוניים הדדיים ביבשת. בשנת 2011 שלחה ארצות הברית חבילת סיוע צבאי בשווי של 45 מיליון דולר לבורונדי ולאוגנדה, שכללו ארבעה מטוסים ללא טייס. ארצות הברית מחזיקה בבורונדי רק שגרירות בבוג'ומבורה, ואילו בורונדי מחזיקה בארצות הברית רק שגרירות בוושינגטון די. סי.. מדיה וקבצים בנושא יחסי ארצות הברית – בורונדי בוויקישיתוף ההיסטוריה של יחסי ארצות הברית–בורונדי מדיניות והיסטוריה, באתר שגרירות ארה"ב בבורונדי (באנגלית) Bruno de Paiva (2011-07-06). "Uganda and Burundi to Fight Islamists with US Drones". Future Directions International. אורכב מ-המקור ב-2014-02-28. אתר על יחסי מדינות
רכס אלק (קנדה)

רכס אלק (באנגלית: Elk Range; מילולית: רכס אייל קנדי) הוא רכס הרים בהרי הרוקי הקנדיים, הממוקם בקצהו הדרומי של אזור קאנאנאסקיס, על הגבול בין פרובינציית אלברטה ופרובניציית קולומביה הבריטית שבקנדה. הרי הרכס העיקריים הם: שמו של הרכס נקבע באופן רשמי ב-31 במרץ 1917, והוא נקרא "הרי אלק". ב-6 בספטמבר 1951 שונה שמו של הרכס ל"רכס אלק". הרכס נקרא על שם הנהר והעמק הסמוכים - נהר אלק ועמק אלק, אשר בתורם נקראים בשם זה בשל האיילים שנצפו באזור. מעבר אלק מדיה וקבצים בנושא רכס אלק בוויקישיתוף רכס אלק, באתר ממשלת קולומביה הבריטית נתוני מזג אוויר עדכניים עבור רכס אלק סטטיסטיקות מזג אוויר עבור רכס אלק ב- BC-Alberta Boundary sheet #9 Elk Mountains בפרסום 82J/10 Elk Range מקור השם, באתר השמות הרשמי של קולומביה הבריטית
רכס אלק

האם התכוונתם ל... רכס אלק (קנדה) – רכס הרים בהרי הרוקי הקנדיים על הגבול בין פרובינציית אלברטה וקולומביה הבריטית רכס אלק (קליפורניה) – רכס הרים במדינת קליפורניה שבארצות הברית
רכס אלק (קליפורניה)

רכס אלק (באנגלית: Elk Range;מילולית: רכס האייל) הוא רכס הרים במחוז מנדוסינו במדינת קליפורניה שבארצות הברית. גובהו של הרכס 380 מטרים מעל פני הים. אתר הסקר הגאולוגי של ארצות הברית